วันนี้ไปเข็นรถผู้ป่วยครับ คาดว่าเป็นวัณโรค ตัวผู้ป่วยไม่ได้ใส่เเมสเเละมีอาการไออยู่ ทีนี้ผมเลยไปส่งเขาไว้ในบริเวณที่ตรวจวัณโรคครับ ผู้ป่วยวัณโรคเยอะมาก ผู้ป่วยที่ผมเข็นอยู่ข้างหน้าผมเลยครับ เเต่หันหลังให้ จังหวะนั้นเเมสมันหลุดลงครับทำให้บริเวณจมูกไม่ได้สวมเเมสอยู่ เเล้วผมเผลอหายใจ ผมมีโอกาสติดวัณโรคไหมครับอีกทั้งยังสงสัยอีกว่าทำไมบุคลากรที่ทำงานเกี่ยวกับวัณโรคบางคนถึงไม่ใส่เเมสหรอครับ
สวัสดีค่ะ วัณโรคเป็นโรคติดเชื้อเกิดได้หลายอวัยวะในร่างกาย ที่พบบ่อยคือเกิดในทางเดินหายใจ วัณโรคเกิดจากเชื้อแบคทีเรีย ติดต่อกันได้ทางการหายใจอยู่ในห้องหรือในบ้านเดียวกัน ไม่จำเป็นต้องมีการไอจามใส่กันโดยตรง ดังนั้นจึงเป็นโรคที่ติดต่อกันได้ค่อนข้างง่ายหลังได้รับเชื้อจะไม่มีอาการทันที เพราะร่างกายจะมีปฏิกิริยาตอบสนองต่อเชื้อวัณโรคจนมีอาการในอีกประมาณ 4 สัปดาห์ อาการแสดงเริ่มต้นจะมีไอแห้งๆเพียงอย่างเดียว และจะไอเรื้อรังต่อไปเรื่อยๆมากกว่า 3 สัปดาห์ จากนั้นจะเริ่มไอเป็นเลือด มีไข้ต่ำๆกลางคืน น้ำหนักลด ต่อมน้ำเหลืองโตได้โดยจริงๆแล้วคนที่มีภูมิคุ้มกันในร่างกายปกติ บางคนพอรับเชื้อวัณโรคมา ระบบร่างกายเช่นทางเดินหายใจส่วนบนก็จะทำการกรองเชื้อโรคออกไปได้ก่อนจะไปถึงปอดวัณโรคจึงมีโอกาสติดต่อได้ง่ายในคนที่มีภูมิคุ้มกันบกพร่องแต่อย่างไรก็ตามคนปกติก็มีโอกาสรับเชื้อได้ ถ้าหายใจร่วมห้องกับคนเป็นวัณโรค จึงควรใส่หน้ากากอนามัย N95 เพื่อป้องกันการรับเชื้อแนะนำติดตามอาการและเอ็กซเรย์ปอดเพื่อตรวจหาเชื้อวัณโรคต่อไป ซึ่งถ้าเป็นบุคลากรทางการแพทย์ทางรพ.น่าจะจัดตรวจเป็นระยะอยู่แล้วค่ะ